🔺وەفا؛ ئەو کاتەی خۆشەویستی دەبێتە خزمەتهەندێک خۆشەویستی بە وشە دەنووسرێت،هەندێک بە ساڵانێک چێژتنی ئ

🔺وەفا؛ ئەو کاتەی خۆشەویستی دەبێتە خزمەتهەندێک خۆشەویستی بە وشە دەنووسرێت،هەندێک بە ساڵانێک چێژتنی ئازار و خزمەتکردن.هەندێک دڵ، لە ڕۆژی خۆشیدا پەنا دەبن؛بەڵام دڵی هەندێک کەس، لە شەوی نەخۆشییەکاندا دەبنە چرای ماڵ.ژیانی هاوبەشی مامۆستا لەتیف هەڵمەت و سورەیا شێخ عەلی بەرزنجی، تەنیا چیرۆکی چوار دەیە و زیاتر هاوبەشی نەبوو؛چیرۆکی دوو دڵ بوو کە لەگەڵ تێپەڕینی ساڵان، لەژێر بارانی تاقیکردنەوەکاندا، وەک دارێکی ڕەگ‌دابەزێن، ڕەگ و ڕیشەی وەفایان قووڵتر دەبوو.سورەیا شانزە ساڵ لەگەڵ نەخۆشییەکی سەخت ژیا؛شانزە ساڵ کە هەر بەیانییەک تاقیکردنەوەیەک بوو و هەر شەوێک، شەڕێک لەگەڵ ئازار.لەو شانزە ساڵەدا، لەتیفی قارەمان ؛میچی ماڵ بوو لەسەر سەری،دیوارێک بوو لەبەردەم ڕەشەبای ئازار،دەستی بوو لە کاتی کەوتن،و چرایەک بوو کە لە تاریکترین شەوەکاندا نەکوژایەوە.خۆشەویستییەکەی هەر لە وشە و شیعردا نەدەگونجا ؛لە چادانەچایێک بوو کە بە دەستی خۆی بۆی ئامادە دەکرد و بە عیشقەوە لە ناو قورشکەیێکی کەسک پێشکەشی دەکرد،لە چاودێرییەکی بێ‌ماندووبوون بوو،لە دانیشتن لە تەنیشتی لەو ساتانەی ئازار هەموو جەستەی داگیر دەکرد،و لەوەی لەگەڵی مایەوە، کاتێک ڕۆژگار هەموو پەنجەرەکانی هیوای بەڕوویان دا دادەخست.ئەمە بێجگە لە وانەی خۆشەویستی ؛وانەی ئەمەگناسی و و وەفایە.وەفا ئەوە نییە تەنیا لە ڕۆژی خۆشیدا دەستی هاوژینەکەت بگریت؛وەفا ئەوەیە کاتێک ژیان تاریک دەبێتکاتێک دێوەزمەی نەخۆشی لاعیلاج قوڕگی دەگرێت،خۆت ببیتە چرای ڕێگاکەی و هەموو ماڵ و سامانی لەبری چارەسەری بەخت کەی.وەفا ئەوەیە کاتێک هاوسەرەکەت لاواز دەبێت،خۆت ببیتە پشت و پەنای ئەو؛کاتێک دەشکێت، خۆت ببیتە دەستیو گۆچانی هەستانەوەی؛و کاتێک ئازار هەموو دەرگاکانی ژیان دەکوتێت،دەرگای دڵت بۆی بکەیتەوە و زامەکانی بە ئەڤینێکی پڕ مێهر و محەببەت ساڕێژ کەی.لەتیف هەڵمەت شاعیرە و ژیانی بە وشە دەنووسێت؛بەڵام لە شانزە ساڵی نەخۆشیی سورەیا،لەوانەیە جوانترین هۆنراوەکانی بە کردار نووسی بن.هەر بۆیە ئەو دیمەنەی کۆتایی، کاتێک پێی هاوسەرەکەی ماچ کرد و ماڵئاوایی لێکرد،سادە بوو؛ بەڵام قووڵیی دەریایەک لە بێدەنگییەکەیدا بوو.ئەو ماڵئاواییە،هۆنراوەیەک بوو کە نە بە قەڵەم نووسرا،نە بە کاغەز؛بە شانزە ساڵ وەفا نووسرا.و ئەو ((ماڵم وێران بوو))ی لەتیف، تەنیا وشەی خەم نییە؛دەنگی ماڵێکە کە ستوونێکی سەرەکیی خۆی لەدەست داوە؛دەنگی دڵێکە کە بەشییەکی خۆی لەگەڵ ئەو ڕۆیشتووە.بۆ گەنجانی کورد، ئەم چیرۆکە تەنیا چیرۆکی کۆچکردنی ژنێکی خۆشەویست نییە؛وانەیەکە بۆ مانای ڕەمزی ژیانی هاوبەشی.هاوژین بوون تەنیا هاوبەشیی ڕۆژی خۆشی نییە؛پەیمانێکە بۆ ئەو ڕۆژەی نەخۆشی دێت،بۆ ئەو کاتەی دەستەکان لاواز دەبن،بۆ ئەو ساتەی جوانیی ڕۆژگار لە پشت پەردەی ئازار دەشارێتەوە.خۆشەویستیی ڕاستەقینە لە کاتی خۆشیدا زۆر کەس دەزانێت؛بەڵام کەسایەتیی مرۆڤ لە کاتی ناخۆشیدا دەردەکەوێت.ئەگەر گەنجێکی کورد بپرسێت:((خۆشەویستی چییە؟))لەوانەیە وەڵامەکەی لە شانزە ساڵ وەفای لەتیف بۆ سورەیا بدۆزێتەوە.چونکە خۆشەویستی،تەنیا ئەوە نییە کە لەگەڵ یەکتر پێبکەنین؛خۆشەویستی ئەوەیە کە کاتێک یەکێکتان دەگریێت،ئەوی دیکە ببێتە دەستمالی فرمێسکەکانی.سورەیا ڕۆیشت؛بەڵام شانزە ساڵ وەفا و خزمەت لەگەڵیدا نەبرد.ئەو وەفایە لە دیوارەکانی ئەو ماڵەدا ماوەتەوە،لە بیرەوەرییەکاندا هەناسە دەدات،و لە مێژووی ژیانی لەتیفدا،وەک هۆنراوەیەکی نەنووسراوە، هەمیشە دەخوێنرێتەوە.خودای گەورە ڕۆحی سورەیا شێخ عەلی بەرزنجی بە ڕەحمەت و مەغفیرەتی خۆی بپۆشێت،گۆڕەکەی بکاتە ڕووبارێک لە ڕەحمەت و باغێک لە باخەکانی بەهەشت،و بە مامۆستا لەتیف هەڵمەت و هەموو کەسوکاری،سەبری جوان، دڵێکی ئارام و هیوای ڕۆژی دیدار ببەخشێت.إِنَّا لِلَّهِ وَإِنَّا إِلَيْهِ رَاجِعُونَاللهم اغفر لها وارحمها، واجعل قبرها روضةً من رياض الجنة، وأنزل على أهلها الصبر والسكينة والرضوان.✍ئەدیب دڵدار#پێگەی_هەواڵنێری_دەنگی_خانێ ـــــــــــــــــــــــــــــــــــــــــــــــــ☑️ پایگاە خبری دەنگی خانێ🆔 👉🏻 @dangixanee